# Campionats del món de ciclisme de muntanya

Els Campionats del món de ciclisme de muntanya són la màxima competició internacional de ciclisme de muntanya. Els organitza la Unió Ciclista Internacional, i els vencedors són premiats amb medalla d'or i el dret a portar el mallot Arc de Sant Martí durant un any en futurs esdeveniments de la mateixa disciplina. Al contrari que amb altres competicions de l'UCI, els campionats del món els disputen equips estatals, no pas equips comercials. Les curses s'organitzen normalment cap al final de la temporada esportiva.
El primer campionat se celebrà a Durango (EUA) el 1990, consistent només en proves de camp a través i descens.
El trial s'hi va incloure el 2000, encara que ja es disputava un campionat del món des del 1992 i el campionats passaren a anomenar-se Campionats del món de ciclisme de muntanya i trial. El Dual slalom s'hi afegí el 2000 però se substituí pel Four cross el 2002. El 1999 s'hi afegí una prova de relleus per equips.
La Marató de ciclisme de muntanya fou inclosa a l'edició del 2003 a Lugano, però d'ençà del 2004 s'instaurà un campionat del món separat específic per a aquesta disciplina.
Al 2017 els Campionats de Trial i els de Camp a través per eliminació es van separar, i van passar als creats de nou Campionats del món de ciclisme urbà.

## Edicions

| AnyPaísLloc 1990 Estats UnitsDurango 1991 ItàliaBarga 1992 CanadàBromont 1993 FrançaMétabief 1994 Estats UnitsVail 1995 AlemanyaKirchzarten 1996 AustràliaCairns 1997 SuïssaChâteau-d'Oex 1998 CanadàMont Sainte-Anne 1999 SuèciaÅre 2000 EspanyaSierra Nevada 2001 Estats UnitsVail | AnyPaísLloc 2002 ÀustriaKaprun 2003 SuïssaLugano 2004 FrançaLes Gets 2005 ItàliaLivigno 2006 Nova ZelandaRotorua 2007 EscòciaFort William 2008 ItàliaVal di Sole 2009 AustràliaCanberra 2010 CanadàMont Sainte-Anne 2011 SuïssaChampéry 2012 ÀustriaLeogang-Saalfelden 2013 Sud-àfricaPietermaritzburg | AnyPaísLloc 2014 NoruegaLillehammer-Hafjell 2015 AndorraVallnord 2016 Txèquia ItàliaNové Město na Moravě Val di Sole 2017 AustràliaCairns 2018 SuïssaLenzerheide |

## Proves actuals

* Camp a través (Cross-country - XC)
** Prova masculina (1990-)
** Prova femenina (1990-)
** Prova masculina sub-23 (1996-)
** Prova femenina sub-23 (2006-)
** Prova masculina júnior (1996-)
** Prova femenina júnior (1996-)
** Prova per relleus (1999-)
* Descens (Downhill -DH)
** Prova masculina (1990-)
** Prova femenina (1990-)
** Prova masculina júnior (1990-)
** Prova femenina júnior (1991-)
* Four Cross (4X)
** Prova masculina (2002-)
** Prova femenina (2002-)

## Proves anteriors

* Dual Slalom (desapareguda)
** Prova masculina (2000-2001)
** Prova femenina (2000-2001)
* Campionats del món de ciclisme de muntanya en marató (2003) (Campionat propi a partir del 2004)
* Camp a través per eliminació (Cross-country eliminator - XCE) (Passen als Campionats del món de ciclisme urbà)
** Prova masculina (2012-2016)
** Prova femenina (2012-2016)
* Trial (Passen als Campionats del món de ciclisme urbà)
** Prova masculina - 20 polçades (1992-2016)
** Prova masculina - 26 polçades (1995-2016)
** Prova femenina (2001-2016)
** Prova masculina júnior - 20 polçades (1992-2016)
** Prova masculina júnior - 26 polçades (1995-2016)
** Prova per equips (1992-2016)

## Referències

* ↑ Forster, Matt. Explorer's Guide Colorado (en anglès). 2a ed.. The Countryman Press, 2011, p. 297. ISBN 1581578393.

## Enllaços externs

* El ciclisme de muntanya al Web de l'UCI (anglès)
* El trial de muntanya al Web de l'UCI (anglès)